পুলিশের দাবি, বুধবার বিকালে দুই রাউন্ড গুলিসহ গ্রেপ্তার করা হয় মিরাকে। গ্রেপ্তারের পর তাকে সঙ্গে নিয়ে রাতেই অস্ত্র উদ্ধারে যায় পুলিশ। এসময় গোবিন্দহুদা গ্রামের ঈদগাহ মাঠ এলাকায় পৌঁছালে ডাকাত সর্দার মিরার অন্য সহযোগীরা তাকে ছিনিয়ে নিতে পুলিশের গাড়ি লক্ষ্য করে গুলি ও বোমা নিক্ষেপ করে। এসময় পুলিশও পাল্টা গুলি চালায়। এরই এক পর্যায়ে পুলিশের গুলি বর্ষণের মুখে পিছু হটে ডাকাত সদস্যরা। এসময় পুলিশের গুলিতে নিহত হয় গ্রেপ্তারকৃত ডাকাত সর্দার মিরা।